Source: https://www.riigiteataja.ee/akt/108022019005?tegevus=salvesta-link
Timestamp: 2020-05-25 19:43:30+00:00

Document:
Kohaliku tee ehitamiseks juhtumipõhise investeeringutoetuse andmise põhimõtted – Riigi Teataja
Kohaliku tee ehitamiseks juhtumipõhise investeeringutoetuse andmise põhimõtted
Kohaliku tee ehitamiseks juhtumipõhise investeeringutoetuse andmise põhimõtted - sisukord
§ 4 Omafinantseeringu määr
§ 5 Toetuse taotlemine ja taotluse hindamine
§ 7 Toetuse tagasinõudmise alused ja kord
§ 71 Rakendussätted
RT I, 08.02.2019, 5
Vastu võetud 19.10.2017 nr 53
RT I, 25.10.2017, 18
jõustumine 15.11.2017
05.02.2019 RT I, 08.02.2019, 2 11.02.2019, osaliselt 01.11.2019
Määrusega sätestatakse Majandus- ja Kommunikatsiooniministeeriumi valitsemisala eelarves kohaliku tee ehitamise toetuseks ette nähtud vahenditest kohaliku omavalitsuse üksusele juhtumipõhise investeeringutoetuse (edaspidi toetus) andmise põhimõtted vastavalt riigieelarve seaduse § 50 lõikes 2 nimetatud tingimustele.
(1) Riigieelarves vastavate vahendite olemasolul antakse kohaliku tee seisukorra parandamiseks:
1) transiittee toetust, mille eesmärk on toetada kohaliku omavalitsuse üksust, mille teatud kohaliku tee lõigul tekivad täiendavad kulutused seoses kohalikule teele rakenduva täiendava liiklusega lisaks kohaliku tähtsusega liiklusele;
2) ettevõtlusega seotud tee toetust, mille eesmärk on toetada kohaliku omavalitsuse üksust ettevõtjale vahetuks ligipääsuks vajalike kohalike teede seisukorra parandamiseks.
(2) Lisaks käesoleva paragrahvi lõikes 1 sätestatule võib liiklusohutuse parandamise eesmärgil anda kohaliku omavalitsuse üksusele toetust liiklusseaduse § 3 lõike 1 alusel kehtestatud arengudokumendi elluviimiskavaga ettenähtud juhtudel.
Toetatakse tee ehitamist ja koos tee ehitamisega järgmisi tegevusi, mis on vajalikud tee seisukorra parandamiseks või liiklusohutuse suurendamiseks:
1) tee ehitusprojekti koostamine;
2) tee ehitusprojekti ekspertiisi ja liiklusohutuse auditi koostamine;
3) teega seotud tehnovõrkude ja -rajatiste ehitamine;
4) tee ehitamise omanikujärelevalve.
§ 4. Omafinantseeringu määr
Kohaliku omavalitsuse üksuse maksimaalse toetusmäära arvestamise aluseks on kohaliku omavalitsuse üksuse toetuse andmise aastale eelneva aasta 1. jaanuari seisuga põhitegevuse tulude tase elaniku kohta. Maksimaalne toetusmäär projekti kohta on määratud käesoleva määruse lisaga 1.
[RT I, 08.02.2019, 2 - jõust. 01.11.2019]
§ 5. Toetuse taotlemine ja taotluse hindamine
(1) Riigieelarves vastavate vahendite kavandamisel teavitab Majandus- ja Kommunikatsiooniministeerium kohaliku omavalitsuse üksusi toetuse taotlemise võimalusest ja määrab toetuse taotluse esitamise tähtaja.
(2) Toetuse taotlemiseks esitab kohaliku omavalitsuse üksus iga projekti kohta digitaalselt allkirjastatud taotluse Majandus- ja Kommunikatsiooniministeeriumile. Kohaliku omavalitsuse üksus võib käesoleva määruse § 2 lõikes 1 sätestatud eesmärgil taotleda ühel aastal toetust kokku kuni kolmele projektile. Transiittee toetuse taotlus esitatakse käesoleva määruse lisas 2 esitatud vormil ning ettevõtlusega seotud tee toetuse taotlus käesoleva määruse lisas 3 esitatud vormil.
(3) Toetuse taotlemiseks käesoleva määruse § 2 lõikes 2 nimetatud eesmärgil esitab kohaliku omavalitsuse üksus Majandus- ja Kommunikatsiooniministeeriumile digitaalselt allkirjastatud taotluse, millest peab selguma olemasolev ja soovitav liiklusohutuse olukord, tegevused eesmärgi saavutamiseks ja taotluse vastavus käesoleva määruse nõuetele.
(4) Toetuse taotluse hindamise korraldab Majandus- ja Kommunikatsiooniministeerium vastavalt käesoleva määruse lisas 4 esitatud juhendile.
(1) Toetuseks ette nähtud vahenditest eraldatakse käesoleva määruse § 2 lõikes 1 nimetatud eesmärgil toetust enim hindamispunkte saanud projektidele.
(2) Käesoleva määruse § 2 lõikes 2 nimetatud eesmärgil eraldatakse toetust vastavalt liiklusseaduse § 3 lõike 1 alusel kehtestatud arengudokumendi elluviimiskava vastava meetme rahastamise proportsioonidele, kuid mitte rohkem kui on nimetatud arengudokumendi elluviimiskavas kehtestatud.
(3) Taotluse kohta, mille rahaline maht ületab toetuseks ette nähtud vahendite vaba jäägi, võib taotleja nõusolekul teha osalise rahuldamise otsuse.
(4) Kohaliku omavalitsuse üksusele eraldatakse toetust käesoleva määruse § 2 lõikes 1 sätestatud eesmärgil ainult ühele projektile aastas. 2017. aastal läbi viidud haldusreformi käigus haldusterritoriaalse korralduse muutmise tulemusena moodustunud kohaliku omavalitsuse üksusele eraldatakse toetust käesoleva määruse § 2 lõikes 1 sätestatud eesmärgil kuni kahele projektile aastas.
(5) Toetuse andmise või andmata jätmise otsustab Majandus- ja Kommunikatsiooniministeerium 120 päeva jooksul toetuse taotluse esitamise tähtpäevast arvates.
(6) Käesoleva paragrahvi lõikes 5 nimetatud otsuses kehtestatakse:
1) toetuse jagunemine käesoleva määruse §-s 2 nimetatud eesmärkide vahel;
2) toetust saavad kohaliku omavalitsuse üksused koos toetatava projekti nimetuse ja toetuse summaga;
3) taotluse rahuldamata jätmisel käesoleva lõike punktis 2 nimetamata projektide toetamata jätmise põhjendused.
(7) Transiittee toetuse maksimaalne summa projekti kohta on 1 000 000 eurot.
(8) Ettevõtlusega seotud tee toetuse maksimaalne summa projekti kohta on 100 000 eurot.
(9) Käesoleva määruse § 2 lõikes 2 nimetatud eesmärgil toetust saanud kohaliku omavalitsuse üksus kaasab toetatava tegevuse elluviimisesse tõendatud pädevusega liiklusohutuse audiitori või Maanteeameti liiklusspetsialisti.
(10) Toetus makstakse välja ühes osas 14. päeva jooksul toetuse andmise otsuse jõustumisest arvates.
§ 7. Toetuse tagasinõudmise alused ja kord
(1) Toetuse saaja esitab Majandus- ja Kommunikatsiooniministeeriumile käesoleva määruse lisa 5 vormil ülevaate toetuse kasutamisest pärast ehitustööde vastuvõtmist, kuid mitte hiljem kui toetuse saamise aastale järgneva aasta 1. detsembriks.
(2) Majandus- ja Kommunikatsiooniministeerium nõuab toetuse tagasi osaliselt või täielikult, kui esineb vähemalt üks järgmistest tingimustest:
1) ei ole täidetud riigieelarve seaduse § 50 lõike 4 nõudeid;
2) ei ole täidetud käesoleva määruse nõudeid;
3) taotlusel on esitatud valeandmeid või ilmneb asjaolu, mille korral toetuse saamise taotlust ei oleks rahuldatud.
(3) Toetuse kasutamata jäänud vahendid makstakse Majandus- ja Kommunikatsiooniministeeriumile tagasi hiljemalt toetuse saamise aastale järgneva aasta 31. detsembriks. Kui toetuse kasutamata jäänud vahendid ei ületa 1000 eurot, siis toetuse kasutamata jäänud vahendeid tagasi ei maksta.
(4) Majandus- ja Kommunikatsiooniministeerium võib toetuse tagasi nõuda osaliselt või täielikult, kui ei ole käesoleva paragrahvi lõike 1 kohaselt ülevaadet esitatud või ehitustööd ei ole vastu võetud toetuse saamise aastast järgneva aasta jooksul.
(5) Toetuse tagasinõudmise või osalise tagasinõudmise otsus sisaldab järgmisi andmeid:
3) tagasinõudmise alus;
4) tagasinõutav toetuse summa;
5) tagasinõudmise otsuse täitmise tähtaeg;
6) tagasimakse tegemiseks konto number ja saaja nimi;
7) otsuse vaidlustamise võimalused;
8) tagasinõudmisega seotud muu oluline teave.
(6) Toetuse saaja maksab toetuse tagasi 90 kalendripäeva jooksul tagasinõudmise otsuse kehtima hakkamisest arvates.
(7) Kui tagasimaksmise tähtpäevaks toetust tagasi ei maksta, peab toetuse saaja maksma viivist 0,1 protsenti iga toetuse tagasimaksmisega viivitatud kalendripäeva eest.
§ 71. Rakendussätted
(1) Alates 28. novembrist 2018. aastal esitatud taotlustele kohaldatakse tagasiulatuvalt käesoleva määruse 2019. aasta veebruaris jõustunud redaktsiooni.
(2) Enne 2018. aasta 28. novembrit esitatud taotlustele kohaldatakse käesoleva määruse 15. novembril 2017. aastal jõustunud redaktsiooni.
(3) Pärast 2019. aasta 1. novembrit esitatud taotlustele kohaldatakse käesoleva määruse 1. novembril 2019. aastal jõustunud redaktsiooni.
[RT I, 08.02.2019, 2 - jõust. 11.02.2019]
Käesolev määrus jõustub 2017. aasta 15. novembril.
Lisa 1 Maksimaalse toetusmäära arvutamise metoodika
Lisa 2 Transiittee toetuse taotluse vorm
Lisa 3 Ettevõtlusega seotud tee toetuse taotluse vorm
Lisa 4 Toetuse taotluse hindamise kord
Lisa 5 Toetuse kasutamise tagasiside vorm

References: § 4

§ 5

§ 7

§ 71
 § 50
 § 3

§ 4

§ 5
 § 2
 § 2
 § 2
 § 2
 § 3
 § 2
 § 2
 § 2

§ 7
 § 50

§ 71